ને એ પછી સૌ પોતપોતાનાં કામમાં લાગી ગયાં. વડ પાસેથી ખુલ્લી જગ્યા સરખી કરવામાં આવી. ત્યાં મંડપ રોપાયો. આંબા અને આસોપાલવનાં તોરણ બંધાયાં. મંડપ વચ્ચે ઊંચો ઓટલો બનાવ્યો તેના પર માતાજીની મૂર્તિ બનાવીને મૂકી. કબૂતરો કોડિયાં અને કાગડા મીણબત્તીઓ લઈ આવ્યા. કાબર  લાવી. જંગલમાં તો ધમાલમાલ મચી ગઈ. નવરાત્રિનો પ્રથમ દિવસ આવ્યો. તૈયારી પૂરી થઈ ગઈ હતી. રાત પડી. દીવાઓ પેટાવવામાં આવ્યા. મંડપ રોશનીથી ઝગમગી ઊઠ્યો. વનિયા વાંદરાએ ઢોલ વગાડ્યો. સારસે પિપૂડી વગાડી. બધાં દોડતાં આવી ગયા.